Edward Lhuyd - Wikipedia

# Edward Lhuyd

### Diwar Wikipedia, an holloueziadur digor

Edward Lhuyd (a-wechoù adc'hraet Llwyd) (30 a viz Mezheven 1660 - 1709) a zo bet un naturour, ul louzawour, ur yezhour, un douaroniour hag un hendraour kembread.

Ganet eo bet e Loppington, Shropshire eus tudjentiled orin eus Mervent Kembre. Goude e studioù an eil derez er grammar school e Oswestry e teuas da vezañ studier e Jesus College e Oxford e 1682, met ne yeas ket betek an aotregezh. E 1684 e yeas da eiler mirour an Ashmolean Museum,Robert Plot. Anvet e oe da virour e 1690 hag e chomas en e bost betek e varv e 1709.

Beajiñ a reas evit ober labourioù skiantel a bep seurt. Sevel a reas ar Synopsis Methodica Stirpium Britannicorum, roll ar plant lec'hel pa yeas e Snowdonia e 1688. Goude 1697, Lhuyd a yeas da weladenniñ Bro-Gembre a-bezh hag pelloc'h e yeas da Bro-Skos, Iwerzhon, Kernev-Veur, ha Breizh.
Klask a reas keñveriañ ar yezhoù keltiek en ur sevel ur comparative vocabulary of Celtic languages. Studiet eo bet gant Léon Fleuriot roll an troiennoù en doa dastumet tro-war-dro Brest. Savet en deus ur sistem alfabetek arbennig evit ar sonioù dianav dezhañ. Gwelet en deus Fleuriot e oa ar brezhoneg deskrivet tost da hini Enez Eusa e-lec'h m'eo bet miret furmoù kozh. Pa n'eus ket da grediñ ne oa nemet Eusaiz evit respont d'e goulennoù e c'heller merzañ ar c'hemmoù a zo bet e Bro-Leon etre derou an XVIIvet kantved hag hiziv. Pa seblante d'ar C'hallaoued bezañ ur spier saoz e oe toullbac'het Lhuyd e kastell Brest. Aze e c'hellas kendalc'h gant e enklask emichañs.

E 1699, harpet gant ur yalc'had digant Isaac Newton ec'h embannas Edward Lhuyd Lithophylacii Britannici Ichnographia, catalog ar fosiled kavet e lec'hioù zo e Bro-Saoz, peurliesañ en dro da Oxford hag aet e kerz an Ashmolean Museum. E 1707 ec'h embannas levrenn gentañ an Archaeologia Britannica : an Account of the Languages, Histories and Customs of Great Britain, from Travels through Wales, Cornwall, Bas-Bretagne, Ireland and Scotland. (Danevell war Istorioù ha kustumoù Bro-Saoz savet diwar beajoù e Bro-Gembre, Kernev-Veur, Breizh-Izel, Iwerzhon ha Bro-Skos). Ur mammenn eus ar re bouezuzañ eo evit deskrivañ ar brezhoneg ha ar c'herneveg kempred gantañ.

P'en deus deskrivet dant ar saoropod Rutellum implicatum, lakaet en deus war wel an dinozaored en un doare skiantel evit ar wech kentañ.

Mervel a reas e Oxford e 1709.

Adtapet diwar "http://br.wikipedia.org../../../e/d/w/Edward_Lhuyd_30a4.html"

Rummadoù ar bajenn: Ganedigezhioù 1660 | Marvioù 1709

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Cymraeg
- Deutsch
- English
- Kernewek